Exqrch/javanese-Komodo-pixelgpt huggingface dataset:
Kajawi punika, dipunpitados ugi bilih wonten ing dinten mau aktivitas akasa dumugi ingkang puncakipun
Ing dinten mau, angin Koréa sansaya panas lajeng mlebet ing mangsa panas
Sajarah karaméan Dano kaserat wonten ing cathetan-cathetan sajarah kuna ingkang nyerat babagan rakyat Tiga Karajan mastani festival punika "suri" ingkang ateges "roda"
Rakyat punika damel kué saking glepung beras ingkang dipuncampur kaliyan godhong artemisia saéngga warninipun dados ijo lan dipundamel wujud "roda"
Wonten prakiraan bilih nama festival punika asalipun saking dhaharan mau
Festival kuna punika dipunwarisaken dumugi sapunika wonten ing Koréa lan bènten kaliyan festival ingkang dipunwontenaken ing Cina
Salah satunggaling variasi dano ing provinsi Gangwon inggih punika Gangneung Danoje ("Festival Dano Gangneung") sampun dipunlestantunaken minangka salah satunggaling Karya Agung Warisan Budaya Lésan lan Nonbendawi Manungsa UNESCO
Kathah tradisi Dano ingkang dipunwontenaken ing Koréa sapunika dipunwarisaken saking periode Dinasti Joseon, nanging sapérangan sampun ical
Dumugi ing pungkasan periode dinasti punika para mantri ing kabinèt karajan damel tepas lan dipunparingaken kanggé raja minangka bebungah
Lajeng raja mbagi-mbagi sadaya tepas mau dhateng para pejabat lan andhapanipun ing astana
Kipas-kipas tersebut dinamakan dano buchae ("kipas dano")
Tabib ingkang nyambut damel wonten ing klinik pura damel jehotang lan okchudan kanggé dipunsajèkaken dhateng raja lan para mantri
Jehotang punika "tonik" ingkang kadamel saking larutan madu ingkang dipungodhog sareng kaliyan plum garing ("omaeyuk") lan bumbon crakèn, déné "okchudan" punika pil kasarasan ingkang dipunlapisi bubuk kanthi warni emas
Wonten ing griyanipun rakyat, saben kulawarga nyerat sapérangan seratan mawi tinta abrit lan dipuntèmpèl wonten ing papan nama gerbang mlebet kanthi ancas nggusah arwah ingkang ala
Seratan punika dipunparingi nama "Dano bujeok" utawi "tangkal Dano"
Sami kados wonten ing griyanipun para warga, wonten ing gerbang astana ugi dipuntèmpèl Dano mawi tinta abrit ingkang muni "ing dinten kaping 5 wulan kaping 5", "Chi You" mawi kepala wesi, janggut wesi, tutuk abrit, lan ilat abrit badhé mbrantas 404 jinis lelara lajeng berkah swarga lan kabegjan bakal melimpah
Meni aturan ingkang kedah dipunlampahi tanpa kasep utawi boten kaleksanan".
Nina Tamam Nuraini Sukoningrum Tamam utawa kang luwih misuwur Nina Tamam (lair ing Surabaya, Jawa Timur, 29 Maret 1975) ya iku penyanyi lan mantan personel grup vokal Warna
Wong wadon kang ngakune ora seneng fashion duwé rasa nasionalisme kang dhuwur kanggo nagarané
Lahir mawa anak barep saka musisi senior, Tamam Husein, mula kapinterane Nina ora prelu digawé mamang manèh
Nina tahu dadi juara siji Pista Musik YMI taun 1989 lan anggota "County Chorus" ing Easton, Amérikah Sarékat taun 1992
Tahun 1995, Nina nggabung ing grup vokal Warna, kang digawé déning Bapakne dhéwé
Nina bareng karo Warna ngentokake 3 album, "Dalam Hati Saja (1998), Cinta (2000) lan The Best of Warna (2003)", sadurungr dhèwèké dientokake 23 Maret 2005 kanggi nglakoni karir solo
Nina akhire ngentokake album solo kang judhule Nina kang dirilis 6 Mèi 2005
Album iki kasusun saka 10 tembang pop, genre kang gampang ditampa déning masarakat
(Aku Bahagia", ciptaane Dewiq, dadi single kapisan
Ora ketinggalan bapakne, Tamam Husein mèlu nyumbangake lagu kang judhule "Kembali Padamu" Saliyané nyanyi, Nina uga tahu maen sinétron kang judhule Deasy (SCTV, 1995), ngisi acara Parade Kulawarga Berbakat (Indosiar, 1996) lan presenter Ekspresi (Indosiar, 1997)
Nina uga tahu dadi penyiar Radio ing I-Radio mawa nggawakake acara Life Cycle of Music ing Universitas Katolik Atmajaya nggenteniTika Panggabean
Ing acara oof air iku dhèwèké ngewawancarani Melly Goeslaw
Saiki bareng karo Rieka Roeslan, Iga Mawarni, Andien lan Yuni Shara nggawé kelompok vokal kang anggotane wong lima banjur dijenengi 5 Wanita
NIna nikah karo wong lanang keturunan Toraja-Jawa, Erikar Lebang ing tanggal 29 Agustus 2002.
Walter Sydney Adams Walter Sydney Adams inggih punika salah satunggaling astronom saking Amérika ingkang miyos wonten ing tanggal 20 Dhésèmber 1876 lan séda ing tanggal 11 Mèi 1956
Walter Sydney Adams miyos wonten ing Antioch, Turki saking tiyang sepuhipun Lucien Harper Adams kaliyan Nancy Dorrance Francis Adams, lan lajeng dipunbeto pindhah dhateng Amérikah Sarékat wonten ing taun 1885
Piyambakipun lulus saking "Dartmouth College" ing taun 1898, lajeng piyambakipun nerasaken sekolahipun wonten ing Jerman
Sasampunipun wangsul malih dhateng Amérikah Sarékat, piyambakipun miwiti padamelanipun ing babagan astronomi lan puncak kariripun inggih nalika piyambakipun dados direktur "Mount Wilson Observatory"
Pokok studinipun ingkang paling dipunremeni inggih punika kanggé nliti ing babagan spektrum lintang
Piyambakipun makarya wonten ing "spektroskopi" srengéngé lan lajeng manggihaken malih gegayutan ing antawisipun garis spektrum lan magnitudo mutlak saking satunggaling lintang
Piyambakipun saged nedahaken spektrum ingkang saged dipun-ginakaken kanggé nemtokaken punapa satunggaling lintang ingih kalebet lintang raksasa utawi lintang kerdil
Ing taun 1915, piyambakipun miwiwti sinau bab pengampingipun Sirius lan manggihaken dhata, sanajan ta ukuranipun namung sakedhik langkung ageng saking bumi, nanging rainipun lintang punika langkung padhang per ékan ambanipun tinimbang srengengé lan punika minangka massanipun srengéngé ingkang ageng
Minangka satunggaling lintang salajengipun lajeg lintang punika dipunkenal dados lintang kerdil kanthi cahya warna pethak
Sesarengan kaliyan Theodore Dunham, piyambakipun saged manggihaken wontenipun karbon dioksida ingkang kiyat wonten ing "infra abrit" saking spektrum Venus
Adams séda ing yuswa 79 taun wonten ing Pasadena, California
Walter Sydney Adams sampun naté pikantuk kathah penghargaan saking kathah lembaga, ing antawisipun inggih kados makaten:
Rafael Pereira da Silva Rafael Pereira da Silva (#ALIH; umum dikenal minangka Rafael utawa Rafael da Silva) ya iku juru main bal-balan saka nagara Brasil, saiki main kanggo Manchester United
Panjenengané racaké main minangka bèg tengen, nanging uga bisa main ing sayap tengen
Panjenengané sadulur kembar saka fabio, sing saiki main kanggo Queens Park Rangers.
Konnyaku Konnyaku ("Amorphophallus konjac"; Basa Inggris: "konjac"; Jepang: 蒟蒻/菎蒻; こんにゃく; "konnyaku"; Koréa: 곤약; "gonyak"; Tionghoa: 蒟蒻; Pinyin: jǔ ruò) punika jinising tuwuhan uwi-uwinan kanthi anggota génus "Amorphophallus" ingkang tuwuh ing ing laladan subtropis ingkang anget dumugi laladan tropis kados ing Asia Wétan, Jepang, Cina kidul dumugi ing Indonesia
Sebatan sanèsipun wonten ing basa asing inggih punika konjak, konjaku, "devil's tongue", uatwi "elephant foot yam" (sanajan nama pungkasan punika kanggé suweg "A
paeoniifolius") Konnyaku kalebet tuwuhan taunan ingkang tuwuh saking uwi ageng kanthi diameter 25 cm
Uwi punika modifikasi saking awaking wit
Godhongipun mawi ukuran 1,3 m saking pangkal, menyirip, lan kapérang dados manéka "selebaran"
Sekaripun dipundamel ing seludang sekar ("spatha") ingkang dipunjagi déning selembar godhong (braktea) kanthi warna ungu peteng mawi ukuran dumugi 55 cm
Konnyaku kapisan dipuntepangaken déning bangsa Jepang minangka jampi nalika abad kaping lan sampun dados dhaharan padintenan kirang langkung 1500 taun
Konnyaku punika tuwuh wonten ing India, Cina, Jepang, lan Koréa
Uwinipun ngandhut kathah pati ingkang dipundamel glepung lan jeli kanthi nama ingkang sami
Prouk punika déning para "vegetarian" dados gantosipun gelatin
Konnyaku Jepang dipundamel kanthi cara nyampur glepung konjak kaliyan toya lan toya kapur
Hijiki asring dipuntambahaken minangka karakterisitik warna peteng lan raos
Tanpa aditif kanggé warna, konnyaku punika putih pucet
Lajeng dipungodhog lan dipundhemake kanggé damel rasa sansaya kuwat
Konnyaku dipundamel kanthi wujud mi punika dipunsebat shirataki (pirsani mi shirataki) lan dipun-ginakaken wonten ing dhaharan kados sukiyaki lan gyudon
Konnyaku dipun"konsumsi" ing wewengkon provinsi Sichuan Cina; ingkang uwi "moyu" dipunsebat(魔芋, utawi "keladi setan"), lan jeli dipunsebat "tahu konnyaku" (魔芋豆腐 "moyu doufu") utawi "salju konnyaku" (雪 魔芋 "xue moyu")
Uwi garing saking tuwuhan konnyaku punika ngandhut kirang langkung 40% glukomannan
Punika polisakarida damel jeli konnyaku "kenyal" sanget
Konnyaku punika mawi serat ingkang inggil lan boten wonten kandhutan kalori Awit saking punika, konnyaku asring dipun-ginakaken minangka dhaharan tiyang ingkang nembé "diet"
Manawi konnyaku mawi bahan dhasar alami saking uwi tuwuhan konnyaku, ager-ager dipundamel saking rumput laut
Sabajan gadhah kandhutan serat ingkang sami, tekstur konnyaku langkung "kenyal katandingaken kaliyan agèr-agèr
Prosès anggènipun damel konnyaku murni, gampil lan boten ngasilaken polusi
Uwi konnyaku dipunkumbah lajeng dipuntugel-tugel
Bibar punika uwi mau dipunpépé dumugi garing lajeng dipuntutu dumugi alus dados glepung
Tepung punika lajeng dipuncampur kaliyan toya lan dipunudhak
Sasampunipun dipunudhak dumugi rata, konnyaku dipunlebetaken ing cithakan lan dipungodhog
Wonten ing masakan Jepang, konnyaku medal wonten ing sajian kados "Oden".
Konnyaku punika kalebet dhaharan alami ingkang ngandhut toya (97%) lan glukomanan utawi serat dhaharan
(3%) Konnyaku ugi kathah mineral lan andhap kalori
Konnyaku ugi boten ngandhut lemak
Satunggaling studi nedahaken bilih konnyaku saged mbiyantu njagi kasarasan
Konnyaku boten saged dipuncerna déning sistem pancernaan, awit saking punika konnyaku ingkang kenyal punika saged mbiyantu ngresiki regedan saking sisa-sisa dhaharan ingkang wonten ing sajeroning usus ageng saéngga nyingkiri "sembelit".tidak dapat mudah mengalami sembelit.
Masakan Kadhaton Dinasti Joseon Masakan Kadhaton Dinasti Joseon utawi Joseon Wangjo Gungjung Yori inggih punika kulinèr tradhisional ingkang dipunkonsumsi déning kulawarga astana Dinasti Joseon, karajan ingkang mimpin Koréa saking taun 1392 – 1910
Kondhangipun kulinèr punika inggil malih nalika pungkasan abad punika
Wonten 12 jinis dhaharan ingkang dipunsajèkaken kaliyan sekul lan sop
Sapérangan ageng masakan punika dipunsajèkaken wonten ing piranti mirunggan ingkang kadamel saking metal perunggu (bangjja)
Set masakan, sekul, lan sop dipunwastani "sura" sarta padatanipun lauk paukipun dipundamel kategori kados wonten ing ngandhap punika : Mangkok utama
Sura (수라) inggih punika semangkok sekul lan wiji-wijian
Kalih jinis sura ingkang kedah wonten inggih punika sura putih lan abrit
Juk, mi-eum lan eun-gi
Juk (죽), mi-eum (미음), lan eun-gi (응이) punika kados bubur lan limrahipun dipunsajèkaken nalika wayah énjing
Guksu utawi myeon punika jinisingmie ingkang dipundamel saking glepung gandum utawi buckwheat
Mandu punika jiaozi ingkang dipungodhog utawi dipun-dang (dipunkukus), Bahan kulit mandu punika kadamel saking glepung gandum lajeng dipunsajèkaken kaliyan manéka isi sanès
Tteokguk punika sop kué beras (ddeok)
Tang utawi guk punika jinising sup ingkang dipundamel saking godhogan balung garing, usus, lan balung sikil sapi
Jochi punika jinis masakan ingkang dipungodhog lan kondhang kanthi nama jjigae
Jjigae ingkang dipunparingi bumbu gochujang dipunsebat gamjeong
Bahan kanggé isi jochi padatanipun dhaharan sagara : Variasi: Jjim lan seon
Jjim punika godhogan daging-dagingan kaliyan janganan
Seon punika godhogan daging-dagingan kaliyan janganan lan tahu
Guy Maito Might Guy, utawing asring sinebut Maito Gai utawi Guy Maito, inggih punika karakter fiksi saking anime lan manga "Naruto"
Sipatipun punika asring semangat lan héroik ingkang nyebabakên piyambakipun dipunparingi gêlar "Might"
Tembung "Might" piyambak asalipun saking salah satunggaling humor ingkang minangka ngécé dhumateng "pahlawan ingkang semangat" ingkang katingal wonten ing pinten-pinten cariyossuperhero
Minangka dados tuladha, salah satunggal robot saking animé "Might" Gaine, "Yuusha Tokkyuu Might Gaine", angsal nama kasebat amargi sikepipun ingkang mesti semangat lan ugi katingal "norak"
Guy punika pawakanipun kuru kanthi otot ingkang ageng, memper kaliyan Bruce Lee
Piyambakipun inggih punika minangka sainganipun ingkang paling awrat dhumateng Kakashi lan mimpin tim ingkang anggotanipun Neji Hyuga, Rock Lee lan Tenten ingkang asring dipunbandhingaken kaliyan tim 7 ingkang dipunasuh kaliyan Kakashi
Piyambakipun ugi ingkang(mungkin) maringaken éwah-éwahan ingkang ageng tumraping penampilan utawi sipat dhateng Lee
Rikmanipun ingkang super "nge-bob" inggih dipuntiru ugi kaliyan Lee
Piyambakipun ugi gadhah ciri khas "pose lelaki sajati" ingkang ndamel piyambakipun katingal èksèntrik
Nanging kados ta makaten, piyambakipun saged kaingal serius
Kawegiganipun minangka ninja kathah fokus wonten ing taijutsu
Obahipun rikat sanget kados ingkang katingal nalika shinobi Suna Nyerbu dhateng Konoha
Jutsu-jutsu taijutsu kados ta omoto renge, Konoha senpuu lan urarenge dipungladhi kaliyan piyambakipun
Piyambakipun ugi gadhah gaman ingkang nama nunchaku
Kawegigan fisikipun ageng sanget, kados ta nalika piyambakipun nahan seranganipun kisame, ingkang notabene mawi tenaga monster
Jurus ingkang paling kiyat ngantos dumugi sapunika ingkang katingal inggih punika "'Morning Peacock"(utawi woten basa jepang inggih punika Asa Kujaku)
Jurus punika ndamel anteman ingkang dipunwedalaken pangginanipun saged ngobong targetipun ngantus dumugi gosong kanthi anteman ingkang makaping-kaping
Guy inggih ugi saged mbikak "wolung gerbang hyomon" ngantos dumugi gerbang kaenem tanpa alangan satunggal menapa, bertolak belakang kaliyan Lee ingkang awrat sanget kanggé mbikak gerbang ka-lima
Nalika katingalipun kapisan Guy inggih nalikanipun ujian chuunin
Nalika Lee ingkang wekdal samanten nantang sasuke tarung satunggal lawan satunggal, piyambakipun dumugi lajeng ngintervensi pertarungan wau
mula bukanipun ingkang medal namung satunggal kura-kura ingkang ngagetaken dipunundhang minangka guru kaliyan Lee
Nanging guru ingkang sajatosipun inggih punika maito Guy punika
Piyambakipun medal minangka tiyang ingkang ngaku-aku minangka rival ingkang paling awrat kanggenipun kakashi
Nalika ujian babak kapisan saweg mlampah, piyambakipun ngidinaken Lee kanggé nguculi bobot ingkang wonten ing sukunipun
Piyambakipun ugi ngginakaken jurus ingkang mbebayani, "Urarenge".
Nalika Lee badhé dipunpejahi kaliyan Gaara, piyambakipun nylametaken Lee, ingkang ndamel Gaara soyok amargi boten ngenal raos tresna wiwit alitipun
Nalika para shinobi Suna lan Oto nyerbu Konoha, piyambakipun lan jounin-jounin konoha sanèsipun ndhèrèk mbiyantu nglawan para panyerbu
Piyambakipun ngatingalaken kawegigan taijutsunipun ingkang boten kalah kaliyan Lee.
Petrus Alphonsi Petrus Alphonsi utawi ingkang ugi dipunsebat Peter Alfonsi inggih punika satunggaling dhokter Yahudi saking Spanyol, satunggaling pujangga, astronom, lan "polemicist" ingkang dados Kristen
Petrus Alphonsi miyos wonten ing "Musa Sephardi" ing abad kaping 11, ing Huesca (satunggaling kitha ingkang taksih mlebet péranganing al Andalus, Spanyol Islam)
Piyambakipun inggih umat nasrani lan dipunbaptis ing Huesca ing dinten Santo Petrus, 29 Juni 1106
Petrus inggih miyos minangka tiyang Yahudi nalika piyambakipun dalem wonten ing al Andalus, lan lajeng misuwur sasampunipun piyambakipun mlebet agami kristen
Wonten ing "Dialogus Alphonsi", dipuncariyosaken manawi piyambakipun naté tingakan dhateng Inggris minangka magister ing seni liberal
Piyambakipun dumunung mapinten - pinten taun ing Inggris
Kawontenanipun Alfonsi wonten ing nagara kulonan ing taun taun sadèrengipun paring kontribusi wonten ing ngèlmu Arab ing wewengkon kasebat ing taun 1120 nan lan salajengipun
Piyambakipun lajeng asring pirembagan bab astronomi sesarengan kaliyan Walcher of Malvern
Petrus lulus saking sistem Arab ing babagan astronomi
Lajeng kekalihipun kolaborasi lan ngasilaken satunggaling karya ngengingi gerhana
Alfonsi saged misuwur amargi piyambakipun gadhah tigang dasa cariyos ingkang kaserat ing basa Latin ing purwakaning abad kaping 12
Karya punika inggih awujud kempalan cariyos oriental ingkang ngewrat karakter moral ingkang dipunalih aksarakaken saking basa Arab, Pèrsi, lan Sansekerta
Sapérangan cariyosipun ingkang saged narik kawigatosanipun para pamaos inggih asalipun saking "Panchatantra" lan "Arabian Nights", kalebet bunderan cariyos "Sinbad the Sailor" lan "The Tale of Attaf"
Cariyos punika dipunwedalaken kanthi sapérangan model didaktik ingkang lajeng dipundadosaken conto déning pujangga sanèsipun ing tengahing abad kalih welas
Kathah kolektor ingkang remen kaliyan karyanipun Alfonsi ingkang populer lan kalebet bahan kajian studi ingkang narik kawigatosan minangka bahan kajian sastra komparatif
Karya punika inggih kanthi irah- irahan "disciplina Clericalis"
Karya punika inggih wigatos sanget kawontenanipun kanggé ngicalaken cahya wonten ing migrasi dongèng, lan wigatos sanget kanggé bahan kajian folklor
Karya punika ugi dipunalihaksarakaken dhateng basa Prancis, Spanyol, Jerman, lan Inggris.
Andjar Asmara Abisin Abbas (#ALIH), langkung misuwur kanthi asma Andjar Asmara, inggih punika salah satunggaling panyerat sandhiwara lan sutradara filem
Saderengipun dados panyerat lan sutradara, panjenenganipun naté dados manggalaning ariwarta "Doenia Film" (1929-1932)
Ing taun salajengipun, Andjar mlebet ing jagading sandhiwara kanthi ndhèrèk grup "Dardanella"
Dados sutradara filem "Kartinah" (1940), "Dimata" lan "Anggrek Bulan" (1948), sarta "Gadis Désa" (1949)
Seratanipun Andjar naté dipunterbitaken ing kalawarti "Bintang Hindia" ingkang dipunpimpin Parada Harahap, lan "Oetoesan Melayoe"
Lajeng Andjar pindhah dhateng Medan lan mimpin harian "Sinar Deli", dados anggota redhaksi harian "Sinar Soematra"
Sasampunipun punika, Andjar kondur dhateng Jakarta, mimpin kalawarti "Doenia Film", satunggalipun panerbitan kagunganipun tiyang Walanda
Andjar lajeng medal saking penerbitan kasebat lan dherek pakempalan sandhiwara Dardanella ingkang dipunpimpin Piedro, satunggalipun warga Ruslan
Taun 1937 ndamel kelompok énggal ingkang dipunparingi nama "Bolero"
Andjar ugi naté mimpin kalawarti tengah wulanana "Poestaka Timoer", ingkang dipunterbitaken "Kolff-Bunning"
Nalika jaman Jepang, Andjar njumenengaken rombongan sandhiwara "Tjahja Timoer"
Sasampunipun proklamasi, aktif malih ing babagan pers, kanthi nerbitaken harian "Perjoeangan Rakjat" ingkang alamatipun ing Purwakarta, kalawarti "Varia" ingkang dipunterbitaken ing Jakarta
Mashallah ibn Athari Masha'allah ibn Atharī (lair 740 - surut 815) inggih punika salah satunggaling peramal lan ugi minangka astronom saking kitha Basra (sapunika wonten ing Irak modhèren) saking abad kaping wolu ing Pèrsi lan lajeng dados peramal ingkang misuwur ing pungkasaning abad kaping wolu
Tembung Arab ma sha'a allaj nedahaken satunggaling prakawis ingkang dipunparingaken Allah lan dipuntemtokaken déning Alloh ngèngingi nasib ingkang saé utawi ingkang ala ingkang dipunparingaken dhateng tiyang mukmin
Piyambakipun dipunkacani déning penerjemah Latin kanthi nama Messahalla utawi ingkng gadhah nama dados Messala, Macellama, Macelarma, Messahalah
Ing bulan wonten satunggaling kawah ingkang dipunparingi nama "the Messala" ingkang pikantuk inspirasi saking namanipun piyambakipun
Ilmuwan sejarawan Donald Hill nyerat bilih Mashallah punika asalipun saking Khorasan
Ing jaman mudhanipun, Masha'allah ibn Athari sampun ndhèrèk partisipasi kanggé manggihaken kitha Baghdad ing taun 762 kanthi makarya kaliyan satunggaling klompik peramal ingkang dipunpandhegani déning Naubakht kanggé ngangkat bab pilihan astrologi ngengingi horoskop kanggé manggihaken kitha punika
Piyambakipun kathah nyerat bab astrologi lan sampun ngasilaken langkung saking kalih dasa karyanipun, lan lajeng misuwur wonten ing abad salajengipun ingkang dipunwiwiti saking Timur Tengah lan lajeng éwah tumuju dhateng sisih kulon nalika astrologi horoskop dipuntransmisikaken malih ing wiwitanipun abad kaping kalih welas wonten ing Éropah
Mashallah makarya wonten ing babagan panyeratan ing "Astral sympathies", ingkang punika ugi misuwur minangka babagan astrologi
Saking karyanipun ingkang langkung sking kalih dasa punika, namung wonten setungal karyanipun ingkang taksih kanthi asli dipunserat mawi seratan Arab, nanging kathah saking seratanipun ingkang dipunserat mawi basa "medieval Latin", Bizantium Yunani lan ing pertalan basa Ibrani
Salah satunggaling bukunipun ingkang paling misuwur wonten ing abad tengahan inggih punika "De scientia motus orbis", ingkang dipunterjemahaken déning Gherardo Cremonese (Gerard sajung Cremona)
Risalah Masha'allah punika ""De mercibus" ("on prices"") inggih punika asiling seratan bab ilmiah ingkang taksih dipunserat mawi basa Arab
Piyambakipun ugi nyerat satunggaling risalaha bab astronomi.
Mesozoikum Mesozoikum (basa Yunani: μεσο, "meso", "antara" lan ζωον, "zoon", "kéwan" utawi tegesipun "kéwan pertengahan") inggih punika salah satunggaling saking era géologi ing eon Fanerozoikum
Mesozoikum inggih punika jaman gesang pertengahan ingkang lumampah udakawis 140 yuta warsa
Jaman punika dipuntandhani kaliyan tuwuhipun jinis reptil raseksa, kados ta dhinosaurus ingkang panjangipun 12 m kaliyan atlantasaurus ingkang panjangipun 30 m
Kajawi punika, jinis peksi lan kéwan nyusoni ugi sampun ngrembaka ing jaman punika
Kaanan iklim lan cuaca ing jaman mesozoikum sansaya dangu sansaya saé tinimbang jaman sadèrèngipun
Mesozoikum dipuntandhani kaliyan kagiyatan tektonik, iklim, lan evolusi
Bawana-bawana kanthi alon ngalami éwah-éwahan saking sami nyawiji satunggal kaliyan satunggalipun dados kados ta kaanan sapunika
Éwah-éwahan punika nuwuhaken spesiasi lan manéka warni pangembangan evolusi ingkang wigati sanèsipun
Iklim anget ingkang kadadosan ing sadangunipun kalamangsa ugi nyepeng peran wigati kanggé evolusi lan "diversifikasi" spésies kéwan énggal
Ing pungkasanipun jaman punika, dhasar-dhasar pagesangan "modhèren" wiwit kawangun
Mesozoikum kadadosan kirang langkung 180 yuta warsa dangunipun, antawisipun 251 ngantos 65 yuta warsa kepengker
Jaman mesozoikum dipunpérang dados tigang era, inggih punika "Trias, Jura, lan Kapur"
Ing jaman mesozoikum dipunprakirakaken wiwit gesang kéwan-kéwan amfibi kaliyan reptil
Ukuran kéwan-kéwan punika ageng kados ta, dhinosaurus, tyranosaurus, lan sajinisipun
Dipunprakirakaken ugi, ing jaman punika dèrèng wonten tiyang ingkang gesang amargu kaanan alam ingkang dèrèng saé, saéngga tiyang boten saged tahan gesang ing jaman punika
Jaman Trias lumampah wiwit 245 ngantos 208 yuta warsa kepengker
Nama Trias dipunusulaken déning F
Von Albertu, salah satunggaling ahli géologi saking Jerman
Nama Trias punika dipunpundhut saking parkembangan endapan Mesozoikum ingkang wonten ing cekungan Jerman, ingkang salajengipun dipunanggep minangka laladan jinis kanggé "Sistem Trias"'
Sanadyan wonten katrangan ingkang jangkep lan kathah ingkang ngandhut fosil malah pinanggih ing Amérika pérangan kilèn, Amérika pérangan wétan, lan Kanadha
Sistem Trias punika kapérang dados tigang pérangan, inggih punika "Trias ngandhap, Trias tengah, lan Trias inggil"
Ing Indonésia pérangan wétan ing jaman Trias kadadosan prastawa genang sagara ing pérangan ngandhap ingkang padatanipun kawangun saking watu klastik ingkang wonten butiran kasar
Antawisipun inggih punika breksi, konglomerat, watu pasir, serpih, napai, lan gamping
Saking prekawis ingkang sami "Fasies" watu Trias ing pulo-pulo Indonésia wétan punika saged dipunpundhut dudutan bilih pulo-pulo kasebat sabotenipun kalebet ing satunggal lingkungan sedimentasi ingkang ngalami pamudhunan utawi dipunwastani laladan "pelamparan Geosiklin Banda"
Geosiklin Banda punika manjang tumuju arah "barat daya" ingkag salajengipun nyambung kaliyan "Geosiklin Westralia", déné ingkang tumuju arah kilèn nyambung kaliyan "Geosinklin Tlaga".
Jaman Jura lumampah wiwit 208 ngantos 145 yuta warsa kepengker
Nama Jura sepisanan dipunangem ing taun 1799 déning A
Humboldt, salah satunggaling ahli géologi saking Jerman
Panalitiyan kanthi "intensif" nalika punika dipuntindakaken ing Inggris
Nama sistem punika dipunpundhut saking nama Pegunungan Yura ingkang mbentang saking Prancis ngantos Switserlan
Panggènan punika ingkang salajengipun dipun-ginakaken minangka laladan jinis kanggé sistem Jura
Jaman Kapur lumampah wiwit 145 ngantos 65 yuta warsa kepengker
Ciri jaman kapur inggih punika wontenipun satunggaling pengendapan "susut sagara - genang sagara - susut sagara"
Sadangunipun jaman kapur ngrembaka manéka jinis pagesangan